Jenut garam

Jenut garam atau sira garam ialah tempat di permukaan bumi yang mengandungi garam yang termendap atau diluahkan mata air di mana garam ini menarik perhatian binatang-binatang liar yang mengerumuni kawasan tersebut untuk menjilat agar mendapatkan zat galian diperlukan.jenut garam. (t.t.). Daripada Pusat Rujukan Persuratan Melayu. Ia boleh terhasil secara semula jadi atau dibuat oleh manusia dengan bongkah garam untuk ternakan jilat di padang ragut. Jenut boleh dijumpai di pelbagai tempat dan membekalkan binatang dengan zat-zat seperti fosforus dan besi penting (seperti natrium, kalsium, ferum, timah sari, dan pelbagai unsur surih) untuk kekuatan tulang, otot dan tumbesaran haiwan seperti rusa, elk, gajah, tenuk, lembu, babi hutan, bebiri, kambing dan landak. Jenut garam memainkan peranan penting dalam ekosistem terutama sekali di kawasan yang kekurangan bekalan zat makanan. Hujan lebat dapat mendedahkan mendapan mineral di dalam tanah untuk binatang dan ada yang mengatakan beberapa jenis haiwan dapat mengesan kalsium dalam taram.Hogan, C. M. (2010) Calcium. The Encyclopedia of Earth. Jorgensen, A., Cleveland, C. (penyunting) National Council for Science and the Environment.

Perkataan jenut menyerap dari rumpun bahasa Asli sepunca dengan perkataan bahasa Temiar jənɔɔd (turunan jɔɔd, "menjilat").

 Penjelasan 
Berbagai binatang pergi ke jenut garam dan makan tanah liatnya yang penuh dengan zat dan mineral untuk mencukupkan keperluan diet mereka. Sesetengah haiwan pula memakan ia untuk mencegah kesan sampingan daripada bahan pertahanan tumbuhan semasa memakan tumbuh-tumbuhan. Kandungan mineral yang ada pada jenut biasanya mengandungi kalsium, magnesium, belerang, fosforus, kalium dan natrium. Ia amat penting untuk pelbagai organisma, namun masih lagi banyak yang perlu dikaji atas manfaatnya kepada pemakanan.

Jejak yang haiwan-haiwan hasilkan ke jenut dan lopak berair juga dijadikan tapak pemburuan untuk manusia zaman dahulu. Satu teori mengatakan jejak ke tempat tersebut kemudiannya menjadi denai dan jalan untuk manusia purba.

Apapun, ada banyak kajian yang telah mengenali kegunaan dan manfaat daripada mikronutrien yang ada dalam jenut garam, seperti selenium, kobalt serta molibdenum. Berkaitan dengan jenut garam, kadangkala haiwan-haiwan mengalami kemalangan semasa cuba menjilat taram yang ada pada jalan raya. Haiwan-haiwan juga memakan tanah untuk mendapat mineral, contohnya moose di Kanada memakan tanah dari tunggul pokok mati.

 Jenut garam buatan 
Jenut garam buatan digunakan dalam penternakan dan untuk menarik atau menjaga hidupan liar, untuk tujuan melihat, fotografi, peladangan mahupun buruan. 

 Lihat juga 

 Sira
 Zat galian

 Rujukan 

 Bacaan lanjut 

 Kurlansky, Mark (2002). Salt: A World History.Walker and Co. .

 Pautan luar 


Kategori:Mineral
Kategori:Penternakan